Vra die veearts: Dit is moeilik om my perde te verkoop - Voertaal
Marianne Lomberg Mens en dier 2021-09-22
Goeienaand. Ek het die Brandbach Sport Horse-stoet. Ek het so baie vrae en wonder so baie wat my pêde te sê het. Dit is vir my verskriklik moeilik om hulle te verkoop. Ek wens jy kan altyd hier wees dat ek kan weet of hulle happy sal wees met die mens en met hul nuwe toekoms. Sal jou graag wil nooi om te kom kuier.
Die beste telers voel soos jy! In die VK en in die VSA is daar redelik baie honde- en perdetelers wat eers die nuwe eienaars leer ken voor hulle instem om hulle diere te verkoop. Trouens, meerdere telers het 'n klousule in die verkoopkontrak wat die nuwe eienaars vra om die diere vir die teler terug te gee indien enigiets gebeur wat beteken dat hulle self nie die dier kan hou nie.
Van my telervriende sê vir my dit help hulle om rustiger te wees na hulle diere hul nuwe lewens elders begin.